**KRITERIJI OCJENJIVANJA**

**4.RAZRED, 2015./2016.**

 **UČITELJICE: Renata Cesar-Mučić**

 **Tatjana Dobošić**

 **Tatjana Kovačić**

**MATEMATIKA**

|  |
| --- |
| **ELEMENTI** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| **USMENO ISPITIVANJE** | Lako i brzo usvaja sadržaje **na najvišem stupnju u kvaliteti znanja.** Točno, brzo i samostalno rješava sve zadatke. Izrazito točno, temeljito i logički povezuje i obrazlaže matematičke pojmove i zakonitosti. Ističe se misaonim operacijama jer pronalazi rješenja koja nisu prvobitno dana. | Bez većih poteškoća usvaja i prenosi nova znanja (**stupanj operativnosti** ). Točno, umjereno brzo i samostalno rješava matematičke zadatke. Poznaje matematičke pojmove. Uočava, primjenjuje i obrazlaže matematičke zakonitosti. Usvojene sadržaje uspješno primjenjuje u rješavanju zadataka.  | Sadržaje usvojio na **stupnju reprodukcije** ( kako je naučio iz izvora) . Zadatke rješava polako, samostalno i uglavnom točno. Matematičke zakonitosti poznaje ali ih djelomično obrazlaže i primjenjuje.  | Gradivo dosta teško usvaja**(stupanj prepoznavanja**).Zadatke rješava polako, nesigurno i uz pomoć učitelja. Obrazlaže nepotpuno, površno i s pogreškama. Površno poznaje matematičke pojmove i zakonitosti. Ne povezuje ih logički. | Izrazito teško usvaja gradivo ( **stupanj prisjećanja** ). Nije u stanju riješiti zadatke niti uz pomoć učitelja. Obrazlaže nesuvislo i bez razumijevanja. Ne poznaje i ne primjenjuje osnovne matematičke zakonitosti i pojmove.  |
| **PRIMJENA ZNANJA (RJEŠAVANJE ZADATAKA)** | Reagira brzo, odgovara temeljito i argumentirano. Primjenjuje znanje samostalno i u novim ispitnim situacijama. Povezuje činjenice i postavlja problem. Novi sadržaji na njega djeluju izazovno.  | Znanje primjenjuje, umjereno brzo, točno i bez učiteljeve pomoći. | Donekle samostalno, točno i polako (uz učiteljevu pomoć) primjenjuje znanje na jednostavnim primjerima .  | Znanje primjenjuje slabo i nesigurno. Zadatke rješava sporo. Pravi pogreške ali uz učiteljevu pomoć ipak ih uspijeva riješiti. | Znanje je manjkavo pa nema njegove primjene. Ni uz učiteljevu pomoć učenik ne može rješavati zadatke. |
| **PISMENO ISPITIVANJE** | **90 – 100 %** |  **77 – 89 %** |  **64 – 76 %** |  **51 – 63 %** |  **0 – 50 %** |
|  **ZALAGANJE** **UČENIKA** | Pokazuje vrlo izrazit interes u svim oblicima i fazama nastavnog sata te u radu kod kuće. Uvijek aktivan. Često se javlja da obrazlaže gradivo brzo, točno i s razumijevanjem. U radu je redovit, uporan i samostalan. Redovito traži dodatne zadatke. | Razvijen interes u svim oblicima i fazama nastavnog sata te u radu kod kuće. U radu je redovit, samostalan. Često se javlja ali zbog brzopletosti griješi. u rješavanju zadataka. Ponekad traži dodatne zadatke. | Pokazuje interes za pojedine (lakše) sadržaje. U radu mu je ponekad potrebna pomoć. Javlja se uglavnom kod lakših i jednostavnijih zadataka. Ne snalazi se u obrazlaganju matematičkih zakonitosti i pojmova. | Potrebno ga je stalno poticati na rad. Pokazuje slab interes U radu redovito traži pomoć i rijetko se javlja. Matematičke sadržaje ne obrazlaže jer ih ne razumije. Teško usvaja nova znanja. Potreban je individualiziran pristup u radu. .  | Interes ne pokazuje niti uz poticaj učitelja. Redovito traži pomoć, a na satu se ne javlja. Ne poznaje mat. sadržaje te za njih ne pokazuje interes. Izrazito teško usvaja gradivo. |
|
|  **DOMAĆA** **ZADAĆA** | Zadaće su redovite, izrazito uredno i točno napisane. Uporan je . Sve zadatke je sam sposoban obrazložiti s razumijevanjem. Često si sam zadaje dodatne zadatke.  | Zadaće su redovite, točne i uredne. Ponekad netočno obrazlaže i točno riješeni zadatak. Rjeđe si zadaje dodatne zadatke.  | U radu kod kuće je redovit ali ne posvećuje veću pozornost točnosti i urednosti. Ne snalazi se u obrazlaganju riješenih zadataka. | Zadaće su neredovite, neuredne, često i netočne. Nije u stanju obrazložiti riješeni zadatak. | U pisanju domaćih zadaća kod kuće izrazito je neredovit. Zadaće su učestalo površne, neuredne i netočne. Često čak nije u stanju niti reproducirati riješeni zadatak niti obrazložiti napisano. |

 **HRVATSKI JEZIK**

|  |
| --- |
| **ELEMENTI** |
|  **ODLIČAN (5)** |  **VRLO DOBAR (4)** |  **DOBAR (3)** |  **DOVOLJAN (2)** |  **NEDOVOLJAN (1**) |
| **KNJIŽEVNOST** | Znanje i sposobnosti iz književnosti na najvišoj razini. Učenik konkretno i jasno prosuđuje, prima, raščlanjuje i (vođeno) interpretira književni tekst / djelo. Učinkovito i spretno primjenjuje stečena znanja iz književno-teorijskog nazivlja u interpretaciji književnog teksta . | Znanje i sposobnosti iz književnosti na očekivanoj razini kao i interes. Učenik konkretno i jasno analizira književne tekstove / djela primjenjujući stečena znanja iz književno-teorijskog nazivlja. | Znanje i sposobnosti iz književnosti na prosječnoj razini kao i interes. Učenik sudjeluje u analizi i interpretaciji književnih tekstova / djela. Uz malu pomoć učitelja može primijeniti i stečena znanja iz KTN-a. | Znanje iz književnosti je na početnoj razini. Sposobnosti su djelomično razvijene kao i interes. Učenik povremeno sudjeluje u analizi književnih djela. Teško usvaja KTN-e. Potrebna stalna pomoć učitelja. | Ne može usvojiti književno- teoretsko nazivlje, niti uz pomoć učitelja analizirati književni tekst / djelo. |
| **ČITANJE** | Čitateljski interes vrlo razvijen. U brzini i razumijevanju pročitanog teksta iznad prosjeka. Čita brzo i točno s naglašenom sklonošću prema interpretativnom čitanju i dramatiza-ciji.  | Interes za čitanje razvijen. Čita primjerenom brzinom uz štovanje znakova interpunkcije.Prima i izgovara sve glasove, naglaske, intonacijska sredstva. Brzina i razumijevanje pročitanog na očekivanoj razini. | Čita primjerenom brzinom uz manje greške. Djelomično razvijen interes za čitanje. Prima i izgovara sve glasove, naglaske ali je potrebno vježbati intonacijska sredstva. Brzina i razumijevanje pročitanog na prosječnoj razini.  | Čita polako i s pogreškama. Ne pokazuje naročiti interes za čitanje. Brzina i razumijevanje pročitanog ispod prosjeka.(traži dodatne naputke) . Prima sve glasove, ali treba dodatno vježbati naglasak i intonacijska sredstva. | Čita sporo i s velikim i čestim pogreškama. Ne razumije pročitano. Interes za čitanje ne javlja se ni na poticaj učitelja. |
| **IZRAŽAVANJE I STVARANJE** | **Pismeno** | Učenik se sadržajno, točno i izrazito lijepo pismeno izražava, primjenjujući ispravno pravopisne i gramatičke norme predviđene njegovim uzrastom. Ima razvijen kritički odnos prema vlastitom i tuđem pismenom izrazu. | Učenik se sadržajno i točno pismeno izražava, primjenjujući pravopisne i gramatičke norme predviđene njegovim uzrastom.Rukopis uredan i čitljiv. | U pismenom izražavanju učenik obraća pozornost na sadržaju ali s griješi u pravopisnom i gramatičkom području. Trebao bi urednije i čitljivije pisati. | Slabije se pismeno izražava , ponavlja se i služi neodgovarajućim izrazima s čestim pravopisnim i gramatičkim pogreškama.Rukopis slabije čitljiv i neuredan. Stil je često nejasan. | Pismeni izraz skroman i neprimjeren dobi. Niti uz pomoć učitelja ne uspijeva primijeniti pravopisne i gramatičke norme. Rukopis teško čitljiv i neuredan. Loša motorika otežava mu pisanje. |
| **Usmeno** | Usmeno izražavanje logično, jezgrovito, emocionalno izražajno i slikovito. Rječnik izuzetno bogat i aktivan. Visok stupanj informiranosti, kritičnosti. Lako komunicira i spretno oblikuje govorne poruke. Izrazito spretan u usklađivanju riječi i pokreta. | Usmeno izražavanje logično i jezgrovito. Komunicira i dobro povezuje riječi , sliku i pokrete.Rječnik prosječan, ali aktivan. | Usmeni izraz nije uvijek jezgrovit i izražajan.Rječnik prosječan i pasivan. Koristi poštapalice i lokalne ne-književne izraze. | Usmeno se teže izražava uz pomoć poštapalica i lokalnih, neknjiževnih izraza. Siromašan i pasivan rječnik. | Teško se usmeno izražava. Ne može niti uz pomoć učitelja postići poželjan stupanj komuniciranja. |
| **JEZIK** | Programske sadržaje usvojio u cijelosti na najvišoj razini. Ističe se na satima obrade jer koristi predznanje. Jezične sadržaje svakodnevno, prikladno i ispravno primjenjuje u usmenoj i pisanoj komunikaciji..  | Lako usvaja jezične sadržaje i primjenjuje ih u usmenom i pismenom izražavanju . Sposobnosti jezikoslovnog mišljenja razvijene na očekivanoj razini. Uz malu pomoć izvodi pravila i zaključke. | Učenik većim dijelom usvaja jezične sadržaje, a primjenjuje ih s manjim pogreškama u usmenom i pismenom izrazu.Traži potporu učitelja. Sposobnosti jezikoslovnog mišljenja razvijene na prosječnoj razini. | Uz stalnu pomoć učitelja djelomično usvaja jezične sadržaje koje, kroz dopunski rad, treba višekratno ponavljati.Sposobnosti jezikoslovnog mišljenja razvijene na početnoj razini. | Jezični sadržaji nisu usvojeni. Niti uz pomoć učitelja učenik ne prepoznaje jezičnu pojavu.Sposobnosti jezikoslovnog mišljenja nisu razvijene.  |

|  |  |  |  |  |  |
| --- | --- | --- | --- | --- | --- |
| **LEKTIRA** | Pokazuje izuzetan interes za čitanje lektire. Ispravno, prema zadanim kriterijima, redovito i kvalitetno piše lektiru, često i više od propisanog. Dnevnik čitanja jezično, stilski i sadržajno točan. Ima bogat i aktivan rječnik.  | Redovno čita lektiru. Dnevnik čitanja vodi stilski i sadržajno točno, ali s manjim jezičnim greškama. | Redovito čita lektiru. Dnevnik čitanja sadržajno i stilski nepotpun. Griješi u primjeni pravopisnih sadržaja. Ne poštuje uvijek zadane kriterije u vođenju zabilježaka. | Ne čita redovito lektiru. Dnevnik čitanja površan, stilski i sadržajno nedorečen s mnogo pravopisnih i gramatičkih pogrešaka. | Ne čita propisana djela za lektiru i ne vodi dnevnik čitanja. |
| **MEDIJSKA KULTURA** | Ima vrlo razvijene sposobnosti za komunikaciju s medijima. Interes i znanja o medijskoj kulturi su na najvišoj razini. Aktivno sudjeluje u raščlambi gledanog filma, TV-emisije i kazališne predstave.Izrazito dobro povezuje riječi, sliku i pokrete. | Znanja o medijskoj kulturi usvojeni su na očekivanoj ( operativnoj ) razini. Pokazuje veći interes ali su sposobnosti na prosječnoj razini. Posebno aktivan prema određenom mediju. Aktivno sudjeluje u raščlambi gledanog filma, TV-emisije i kazališne predstave. | Znanje i poznavanje medija na nivou reprodukcije. Učenikove sposobnosti za komunikaciju s elementima MK –e dobro su razvijene i napreduju. Odnos prema području MK je na početnoj razini. Rado boravi u školskoj knjižnici, a teže usvaja pojmove vezane za komunikaciju s medijima. | Interes i odnos prema području MK -e je povremen i slabije izražen. Znanje na početnoj razini ( nivo prisjećanja i prepoznavanja) . Uz učiteljevu pomoć interpretira dijelove filma, TV-emisije ili kazališne predstave.Učenikove sposobnosti za komunikaciju samo su djelomično razvijene. | Znanje i poznavanje medija manjkavo i površno ( nivo prisjećanja). Nije usvojeno u dovoljnoj mjeri. Ne pokazuje interes, a niti uz učiteljevu pomoć ne može uspješno interpretirati TV-emisiju, film ili kazališnu predstavu.Učenikove sposobnosti za komunikaciju nisu razvijene. |
|   **ZALAGANJE** | Podjednako i izrazito aktivan u svim područjima nastave hrvatskog jezika. Potiče ostale na rad i suradnju. Preuzima odgovornost za svoje napredovanje i napredovanjeskupine / razreda. | Aktivan u radu . Gotovo uvijek pozorno sluša i aktivno sudjeluje u razrednim diskusijama. Voli surađivati.  | Sporiji u radu ali uporan. Povremeno očekuje pomoć učitelja u izvršavanju zadataka. Sudjeluje u razrednim aktivnostima. | Traži pomoć učitelja u radu ili se oslanja na suučenike. Ponekad sudjeluje u razrednim aktivnostima. | Rijetko kada je motiviran za rad. Nesamostalno i s nedovoljnim interesom prilazi radu. Traži stalan poticaj i pomoć. Potrebna učestala kontrola i podrška učitelja. Samo povremeno sudjeluje u razrednim aktivnostima . |
| **DOMAĆI URADAK** | Uvijek točno i redovito rješava domaće zadaće kreativno primjenjujući stečena znanja iz književnosti, jezika i medijske kulture. Zadaće su vrlo uredne i često uradi više od zadanog. | Redovito i uredno piše domaće zadaće primjenjujući stečena znanja iz književnosti, jezika i medijske kulture. Zadatke uglavnom izvršava točno i na vrijeme. | Redovito piše domaće zadaće. Zadaća mu je katkad površna. Obično je motiviran za izvršavanje postavljenih zadataka. | Povremeno motiviran da izradi zadatke koji su površno i djelomično riješeni. Češće zaboravlja napisati domaću zadaću.  | Ponekad napiše zadaću koja je površna, nedovršena i neuredna. Dovršava mali broj zadataka.  |
| **PISMENO ISPITIVANJE** | **90 – 100 %** |  **77 – 89 %** |  **64 – 76 %** |  **51 – 63 %** |  **0 – 50 %** |

**PRIRODA I DRUŠTVO**

|  |
| --- |
| **ELEMENTI** |
|  **ODLIČAN (5)** | **VRLO DOBAR (4)** |  **DOBAR (3)** | **DOVOLJAN (2)** | **NEDOVOLJAN (1)** |
| **USMENO IZRAŽAVANJE** | Učenik je veoma uspješno i u cijelosti usvojio obrađene sadržaje na najvišem stupnju stvaralačkog znanja. Razumije gradivo, samostalno obrazlaže,uspoređuje i potkrepljuje vlastitim primjerima. Uspješno povezuje sadržaje te svjesno stječe i unapređuje svoje znanje. | Usvojio gradivo bez većeg napora na stupnju operativnog znanja.Sigurno vlada znanjem i primjenjuje ga u novim situacijama. Samostalno obrazlaže sadržaje, uspoređuje i potkrepljuje (uglavnom) vlastitim primjerima. | Obrađene sadržaje usvojio na prosječnoj razini (stupanj reprodukcije). Znanje u manjoj mjeri primjenjuje u praksi.Uzročno-posljedične odnose u nastalim sadržajima obrazlaže uz manju učiteljevu pomoć. | Sadržaje usvojio na stupnju prepoznavanja. Djelomično usvojio nastale sadržaje. Usvojene nastale sadržaje zna obrazložiti samo uz pomoć učitelja .Vrlo mala mogućnost primjene znanja u praksi. | Sadržaje usvojio na najnižem stupnju u kvaliteti znanja(razina prisjećanja). Ne može obrazlagati niti primijeniti znanje u praksi, osim uz pomoć učitelja. |
| **PISMENO PROVJERAVANJE** | **90 - 100 %** | **77 - 89 %** | **64 - 76 %** | **51 - 63 %** | **0 - 50 %** |
| **PRAKTIČNI RADOVI** | Praktične radove izvodi samostalno, precizno i spretno. Zna objasniti postupak i uzrok. Redovito nosi pribor za rad. Izrazito uredan. | Praktične radove izvodi samostalno, precizno i spretno. Teže objašnjava postupak i uzrok. Redovito nosi pribor za rad. | Praktične radove izvodi uz malu pomoć učitelja. Nije sistematičan . Ponekad nema pribor za rad. | Često nema pribora za rad. Neke praktične radove izvodi samo uz pomoć učitelja ili roditelja kod kuće. | Praktične radove ne izvodi niti uz dodatnu motivaciju. Rijetko nosi potreban pribor. |
| **ZALAGANJE** | Aktivan i vrlo konstruktivan u radu. Motivira ostale. Pokazuje izraziti interes i sposobnosti u radu. Uredno održava svoje radno mjesto. Vrlo visok stupanj samostalnosti, kulture življenja i ekološke osviještenosti. | Uredno održava svoje radno mjesto. Aktivan na satu. Razvijena kultura ponašanja i ekološka svijest.Interes i sposobnosti za predmet uspješno su razvijeni. | Povremeno vrlo aktivan u radu. Kultura ponašanja i ekološka svijest na prosječnoj razini .Interes i sposobnostiza predmet su dobro razvijeni. | Treba mu dodatna motivacija za aktivnost uz pojačanu kontrolu. Kultura ponašanja, ekološka svijest, interes i sposobnosti su na početnoj razini. | Nerado pristupa svim vrstama aktivnosti. Često ometa ostale u radu. Za rad uvijek potreban stalan poticaj i kontrola.Kultura ponašanja,ekološka svijest, interes i sposobnosti su u razvoju. |

**LIKOVNA KULTURA**

|  |
| --- |
| **ELEMENTI** |
| **ODLIČAN ( 5 )** | **VRLO DOBAR ( 4 )** | **DOBAR ( 3 )** |
|  **RISANJE** | Rado se likovno izražava i pokazuje izniman smisao za likovno izražavanje crtom tj. crtežom primjereno koristeći predviđene likovne tehnike, LTS-a te ključne pojmove iz područja risanja. Izražavanje crtom sigurno, bogato detaljima s jasnim uočavanjem i izražavanjem prostora. Ističe se maštovitošću i slobodom kombiniranja. Veoma uspješno vizualno opaža, razlikuje i imenuje crte ( vrste crta, nizove i skupove) u okružju i na umjetničkim djelima. | Rado se likovno izražava crtom primjereno koristeći neke likovne tehnike, LTS-a te ključne pojmove iz područja risanja. Uspješno vizualno opaža, razlikuje i imenuje crte ( vrste crta, nizove i skupove) u okružju i na umjetničkim djelima. Crteži su bogati detaljima, ali se ne snalazi uvijek u rasporedu i organizaciji prostora.  | Crteži nepotpuni, često nedovršeni, a prostor neorganiziran.Djelomično ostvaruje zadani likovni problem, motive.Trudi se dovršiti zadano u skladu svojih mogućnosti. |
| **SLIKANJE** | Veoma uspješno vizualno opaža, razlikuje i imenuje boje (osnovne i izvedene; akromatske) u okružju i na umjetničkim djelima. Ima razvijen osjećaj za kontraste boja i oblika. Maštovito i izražajno koristi likovno – tehnička sredstva i slikarske tehnike poštujući likovni problem i zadane motive, ključne pojmove i elemente likovnog jezika. | Uspješno koristi likovno – tehnička sredstva i slikarske tehnike poštujući likovni problem i zadane motive primjenjujući ih (u većoj mjeri) u likovnom izričaju.Radovi bogati detaljima, ali ponekad djeluju nedorečeno, nedovršeno. | U likovnim motivima ne primjenjuje uvijek zadane pojmove i elemente likovnog jezika. Zna pravilno koristiti likovne tehnike, ali je neodlučan u izboru LTS-a i primjeni ključnih pojmova. |
| **OBLIKOVANJE** | Veoma uspješno vizualno opaža, razlikuje i imenuje masu, volumen ( jednostavni i složeni oblici, odnos veličina, karakter ) i prostor ( vanjski i unutarnji) u okružju i na umjetničkim djelima te arhitekturi. Lako vizualno opaža i kreativno prikazuje kontraste volumen, mase i prostora primjenom različitih materijala ( glinamol, papirna ambalaža, otpadni materijal …). Točno definira likovne pojmove u području oblikovanja. | Vizualno opaža ali ne detaljizira u prikazu volumena, mase i prostora. U većoj mjeri definira likovne pojmove u području oblikovanja. Ima razvijen osjećaj za kontraste volumena i prostora koje uspješno oblikuje/ modelira u različitim vrstama materijala. | Vizualno opaža ali vrlo pojednostavljeno prikazuje volumen, masu i prostor. Likovne pojmove razlikuje uz pomoć učitelja. Radovi su jednostavni i bez puno detalja.  |
|  **GRAFIKA** | Sigurno i ispravno koristi likovno – tehnička sredstva i grafičke tehnike poštujući zadane motive | Koristi likovno – tehnička sredstva i grafičke tehnike, poštujući zadane motive uz manju nesigurnost. | Koristi likovno –tehnička sredstva i grafičke tehnike uz pomoć i potporu učitelja. |
| **PODRUČJE VIZUALNIH KOMUNIKACIJA** **I DIZAJNA** | Veoma uspješno prepoznaje, imenuje i razlikuje vizualne medije ( prometni znakovi, fotografije, crtani film, strip, slikovnica,računalo) te značenje i poruku crte, lika i boje kao znaka vizualne komunikacije. Maštovito, s estetskim senzibilitetom, kombinira i realizira u materijalu zadane sadržaje. Razlikuje pojmove : vizualni znak, poruka, reklama. | Uspješno prepoznaje, imenuje i razlikuje vizualne medije ( prometni znakovi, fotografije, crtani film, strip, slikovnica) te značenje i poruku crte, lika i boje kao znaka vizualne komunikacije. Jednostavnije, s estetskim senzibilitetom, kombinira i realizira u materijalu zadane sadržaje. | Opaža i razlikuje vizualne medije (fotografije, crtani film, slikovnica). Kombinira i realizira sadržaje, često nepotpuno, čak i uz pomoć učitelja. |
| **ODGOJNI UČINCI RADA, INTERESI, SPOSOBNOSTI**  **AKTIVNOSTI** | Radovi dovršeni. Svojim zalaganjem u radu motivira i ostale.Ima izrazito razvijene sposobnosti i interes za predmet.U likovnom izričaju uporan, strpljiv i samostalan u izboru materijala i tehnika za rad. Ističe se. | Radovi ponekad nisu dovršeni u cijelosti. Zalaže se. Pokazuje veći interes za predmet. Sposobnosti razvijene na očekivanoj razini.Uporan, strpljiv , uglavnom samostalan, ali sporiji . Povremeno traži pomoć u izboru materijala i tehnika za rad.  | Radovi često površni i brzopleti. Neodlučan u likovnom izričaju. Ponekad potreban poticaj i podrška za rad. Interes očuvan. Sposobnosti prosječne. Trudi se u skladu svojih sposobnosti. |

**TJELESNO-ZDRAVSTVENA KULTURA**

|  |  |
| --- | --- |
| **OCJENA** |  **KRITERIJI OCJENJIVANJA** |
| **ODLIČAN ( 5 )** | **Odnos visine i težine skladan , u granicama pravilnog razvoja.****Vrlo visok stupanj motoričkih sposobnosti, znanja i postignuća usvojen na najvišem stupnju motoričkog automatizma. Zdravstveno-higijenske navike razvijene i primjerene dobi učenika.****Zadatke izvršava brzo, točno, samostalno, spretno i okretno. Primjena znanja u praksi na visokom nivou.****Razvijenih sposobnosti za promatranjem, doživljavanjem i stvaranjem estetskih vrijednosti ( ljepota kretanja, športske borbe, plesne strukture).****Pokazuje izraziti interes za tjelesno i zdravstveno odgojno – obrazovno područje ( športske igre, uključenost u rad školskog športskog kluba / IŠA-i; zapaženi rezultati i nagrade … )****Visok stupanj samodiscipline. Ima izrazito razvijen natjecateljski, ali i športski duh. Poznaje pravila igre i poštuje ih u radu. Ima razvijen osjećaj za kolektiv. Uvijek spreman za pomoć i suradnju.**  |
| **VRLO DOBAR ( 4 )** | **Odnos visine i težine zadovoljavajući.****Motoričke sposobnosti, znanja i postignuća na očekivanoj razini tj. usvojeni na stupnju operativnog znanja. (Fond motoričkih znanja primjerena sposobnostima i dobi učenika. Motorička postignuća i funkcionalne sposobnosti osjetno poboljšane. Vrlo dobro postignuće u odnosu na planirane zadaće.) Uspješno primjenjuje znanja u praksi.****Zdravstveno-higijenske navike razvijene i primjerene dobi učenika.****Zadatke izvršava točno, ali uz malu pomoć. Poznaje pravila igre i uglavnom ih se pridržava.** **Nazočna stalna aktivnost, interes i razvijen natjecateljski duh.****Izuzetno odgovoran, savjestan i uporan u ispunjavanju postavljenih zadataka. Razvijen osjećaj za kolektiv i suradnju.**  |
| **DOBAR ( 3 )** | **Odnos visine i težine nesrazmjeran dobi učenika.****Motoričke sposobnosti znanja i dostignuća na prosječnoj razini . ( Motorička znanja dobra. U motoričkim postignućima i funkcionalnim sposobnostima pokazuje poboljšane.)****Zdravstveno-higijenske navike u granicama razvoja učenika ( treba ih njegovati ).****Često ga treba dodatno motivirati . Aktivnost u izvršavanju postavljenih zadaća povremena, a natjecateljski duh nije stalan. Interes za rad slabiji od objektivnih sposobnosti. Pravila igre poznaje ali ih uvijek ne primjenjuje. Primjena znanja u praksi zadovoljavajuća.****Prema ostalim učenicima povremeno pravedan i tolerantan, iako često puta provodi svoju volju tj. slijedi svoje prohtjeve. Poraditi na samokritičnosti i uspješnijoj suradnji.** |